Aalborg Stiftstidende, 1843-01-19
Hertuginde Louise Augusta var født dansk Prindsesse og Søster til afdøde Kong Frederik den Sjette, formælet den 27de Mai 1786 med Hertug Frederik Christian, til Sønderborg Augustenborg og Enke siden 14de Juni 1814. Om Postvæsenet. (Forts. fra forr. Nr.) Den Deel af Postindretningerne, som vi derpaa ville komme til at omtale, er Person- og Pakkepostbefordringen. Hvad den Første angaaer, da ere heri unægtelig paaskjønnelsesværdige Forbedringer indtraadte i det sidste Tidsrum. Der sørges meer og mere for ordentlige Fjervogne til Extrakjørsler istedetfor de gamle ubeqvemme Stødere, og paa alle Hovedcouter ere nu Diligencer og Dagvogne indrettede, der ere komne Freqventsen overordentlig tilgode og tillige have viist, hvor betydeligt over Forventningen denne forøges, naar Midlerne til Befordring ere tilstede. Med Dagvognen kjører man yderst billigt og den forhen temmelig dyre Diligencebetaling har nu ogsaa modtaget en ønskelig Nedsættelse. Men atter gjælder dette kun om Landets Hovedrouter. For Birouterne er i dette vigtige Punct aldeles ikke sørget og medens man i Kjøbenhavns Nærhed har bragt det saa vidt, at der nu, foruden de mange andre Befordringer, gaaer 2 Gange om Dagen Personpost til Helsingør, er hele Jyllands Vestkyst, og Slesvigs, saavidt vides, ikke mindre, endnu for Reisende, der ikke kunne lade sig befordre paa den kost vare Extramaneer, et terra incognita. Kun paa Bi routen imellem Randers og Viborg og Aalborg og Hjørring, er om Sommeren en Dagvognsbefordring indrettet. Vel er det let at indsee, at det er forbundet med Vanskelighed at danne nogen egentlig regelmæssig Personbefordring paa de andre, endnu mindre besøgte, Router, men en Begyndelse hermed, endog blot som Forsøg, burde dog skee, og, naar først en bedre Combination imellem Routerne indbyrdes dannedes, er det vel ogsaa sandsynligt, at en regelmæssig Personbefordring paa Vest- og Forbindelsesrouterne maatte kunne betale sig, idetmindste vilde blive uden Udgift for Postkassen, især naar den, som i det foregaaende er antydet, og som ogsaa vides at være projecteret, forbandtes med Brevposternes Befordring eller ogsaa med regelmæssige Pakkeposter, hvis nærværende Gang, som vi nærmere skulle udvikle, for en stor Deel i hele Danmark og væfentlig paa de jydske Rou ter er i en reen forqvaklet Tilstand. Men for Alting er det nødvendigt, at Postvæsenet, som monopoliseret Befordringsvæsen, for at ophjælpe og fremme denne Communicationsbranche, rækker de private Befordringsentrepriser, saavel ved directe som indirecte Succurs, en hjælpsommere Haand end hidtil tildeels kan siges at have været Tilfældet. Saaledes maae vi atter fremhæve som noget ganske besynderligt, at den for flere Aar siden af Private foreslaaede Stablering af en Dagvognsforbindelse imellem Aalborg og Thisted, over Nibe og Løgstør, ikke har kunne møde Generalpostdirectionens understøttende Approbation, da denne Rente, uagtet sine mange indbyrdes Berøringer og den Freqvents, som disse maatte fremkalde, næsten mangler ethvert Personforbindelsesmiddel, ligesom en saadan Forbindelse ogsaa kunde komme Brevpostbefordringen til Thisted til Nytte, saalænge denne ikke er aldeles forlagt over Aalborg. Man har senere ombyttet dette Forslag med det vistnok endnu hensigtsmæssigere, at forlægge Pakkepostgangen til Thisted over Aalborg, Nibe og Løgstør og dermed – hvad forunderligt nok endnu paa de fleste mindre Pakkepostrouter savnes - forene en Personbefordring, hvorved Thisted, hvis Pakkepostgang er yderst daarlig, dobbelt vilde vinde, men heller ikke herpaa en endnu reflecteret. Fremtidigt vil lykkeligviis Dampskibsfarten paa Liimfjorden, den Tid af Aaret Fjorden er aaben, komme Postbefordringen overordentlig til Nytte, og bespare for Postvæsenet ethvert andet Brev-, Person- og Pakkebefordringsmiddel imellem og til de fleste af Liimfjordens Stæder, men denne Besparelse og den livlige Samfærdsel, som af saadan Dampfart vil fremgaae, maa tillige give disse Stæder og Egne et forøget Krav paa, at saavel Brev, som Person- og Pakkebefordringen paa den øvrige kortere Tid af Aaret bliver bedre regulereret og mere lettet og begunstiget end hidtil har været Tilfældet. (Fortsættes.)